تەکەر کارڵسن
تەکەر کارڵسن (بە ئینگلیزی: Tucker Swanson McNear Carlson) لەدایکبووی ١٦ی ئایاری ١٩٦٩، شرۆڤەکار و نووسەر و کەسایەتییەکی تەلەفزیۆنی ئەمریکییە، لە ساڵی ٢٠١٦ تا ٢٠٢٣ میوانداری بەرنامەی گفتوگۆی سیاسی شەوانەی لە کەناڵی فۆکس نیوز دەکرد.

کارڵسن لە ساڵانی نەوەدەکاندا دەستی بە کاری میدیایی کردووە، لە ساڵی ٢٠٠٠ تا ٢٠٠٥ شرۆڤەکاری کەناڵی سی ئێن ئێن بووە و لە ساڵی ٢٠٠١ تا ٢٠٠٥ هاوبەشی پێشکەشکاری بەرنامەی دیبەیتی هەواڵەکانی تۆڕەکە بووە لە کاتی سەرەکیدا.

لە ساڵی ٢٠٠٥ تا ٢٠٠٨ میوانداری بەرنامەی شەوانەی تاکەری کردووە لە کەناڵی MSNBC لە ساڵی ٢٠٠٩ بوو بە شرۆڤەکاری سیاسی بۆ فۆکس نیوز، لە بەرنامە جیاوازەکاندا دەرکەوت پێش ئەوەی بەرنامەی تایبەتی خۆی دەستپێبکات.

کارڵسن کە داکۆکیکاری سەرۆکی پێشووی ئەمریکا دۆناڵد ترەمپ بوو، لەلایەن کۆمپانیای پۆلیتیکۆوە بە لایەنگرترین  لایەنگری ترەمپ وەسفکرا بەڵام ئامادەبوو ڕەخنە لە ترەمپ بگرێت کاتێک پێیوابوو سەرۆکی پێشوو لە ئایدۆلۆژیاکانی لادەدات.

دەوترێت کاریگەری لەسەر هەندێک لە بڕیارەکانی ترەمپ وەک سەرۆک کۆمار هەبووە، لەوانە هەڵوەشاندنەوەی هێرشی سەربازی بۆ سەر ئێران لە ساڵی ٢٠١٩، دەرکردنی جۆن بۆڵتۆن، ڕاوێژکاری ئاسایشی نیشتمانی لە هەمان ساڵدا، هەروەها گۆڕینی سزای زیندانیکردنی ڕۆجەر ستۆن لە ساڵی ٢٠٢٠. کارڵسن وەک دەنگێکی پێشەنگی سیاسەتی ناڕەزایەتی سپی پێستەکان وەسف کراوە.

لە ٢٤ی نیسانی ٢٠٢٣، فۆکس نیوز کارڵسنی لە کارەکەی دوورخستەوە و بەرنامەکەی هەڵوەشاندەوە، بەیاننامە گشتییەکەی فۆکس نیوز هۆکاری دورخستنەوەکەی نەخستەڕوو. تەکەر لە مانگی حوزەیرانی ٢٠٢٣ دەستی کرد بە بڵاوکردنەوەی بەرنامەیەک لە تویتەر بە ناوی تاکەر لە تویتەر.

ژیانی سەرەتایی و پەروەردە 

کارڵسن لە ١٦ی ئایاری ١٩٦٩ لە نەخۆشخانەی منداڵان لە شاری سانفرانسیسکۆ لە ویلایەتی کالیفۆرنیا لەدایکبووە، کوڕە گەورەی هونەرمەند و خەڵکی سانفرانسیسکۆ لیسا مەکنیرە.

بەستەری دەرەکی 

 ماڵپەڕی فەرمی

تەکەر کارڵسن لە کەناڵی فۆکس نیوز

تاکەر کارلسۆن لە بنکەدراوەی ئینتەرنێتیی فیلمەکان

سەرچاوە 

لەدایکبووانی ١٩٦٩
نووسەرە کوڕە ئەمریکییەکانی سەدەی بیستەم
نووسەرە ناخەیاڵییە ئەمریکییەکانی سەدەی ٢٠ەم
نووسەرە پیاوە ئەمریکییەکانی سەدەی ٢١ەم
نووسەرانی ناخەیاڵی ئەمریکا لە سەدەی ٢١
نووسەرانی سیاسیی ئەمریکی
زیندووان